**Anexa 1**

****

**Regulament de organizare**

1. **Preambul**

 Prezentul regulament reprezintă ansamblul condițiilor și al normelor privind desfășurarea festivalului-concurs ***„Eu citesc ! Tu… mai citeşti?”, ediția a II-a, Cluj-Napoca 2018*** și a Simpozionului național ***Importanţa stimulării interesului pentru lectura de plăcere la elevi,*** Cluj-Napoca 2018.

1. **Organizatorii și scopul concursului**: Casa Corpului Didactic Cluj în parteneriat cu Liceul Teoretic „Mihai Eminescu”, cu Inspectoratul Şcolar Judeţean şi cu Biblioteca Centrală Universitară „Lucian Blaga” din Cluj-Napoca propun acest festival-concurs național în scopul stimulării interesului elevilor pentru lectura de plăcere, al dezvoltării creativităţii şi a imaginaţiei acestora în vederea formării/dezvoltării unor competenţe-cheie.
2. **Grup-ţintă:** elevi din învăţământul primar, gimnazial şi liceal (îndrumaţi de cadre didactice/bibliotecari), cadre didactice/bibliotecari;
3. **Condiții de participare:** înscrierea elevilor la festivalul-concurs este gratuită şi se realizează, conform calendarului de înscriere, prin completarea şi prin trimiterea în format doc. prin email a **Fişei de înscriere** și a **Acordului de parteneriat** semnat de către directorul unității de învățământ, ștampilat și scanat(vezi **Anexe**). Cadrele didactice şi bibliotecarii (coordonatori sau nu ai elevilor participanți la concurs) se pot înscrie la Simpozionul național cu participare online completândși trimițândprin email **Fișa de înscriere** (vezi **Anexe**).

**Un coordonator poate înscrie în concurs maxim 3 lucrări ale elevilor.**

**Se acceptă la Simpozion maxim 2 autori/lucrare.**

**Fiecare coordonator/participant (cadru didactic/bibliotecar) poate trimite câte o lucrare la ambele secțiuni ale simpozionului.**

1. **Secţiunea concurs elevi**
	1. **Secţiunea 1: Festival-concurs pentru elevii din ciclul primar**

**Coordonator secțiune, prof. Viorelia Sabău**

 **Cerinţă**: elevi din clasele a II-a – a IV-a, coordonaţi de un profesor pentru învăţământul primar/un bibliotecar, vor realiza **o creație plastică** (un desen, o pictură, un colaj, o fotografie) care să promoveze o valoare esențială pentru ființa umană (de exemplu, fericire, prietenie, altruism, sacrificiu etc.) și care să fie inspirată dintr-un text din literatura română sau universală *citit de plăcere* care promovează o valoare esențială pentru ființa umană (de exemplu, fericire, prietenie, altruism, sacrificiu etc.).

Criterii de jurizare:

* corelarea vizuală cu mesajul transmis prin text – 4 p.
* originalitatea şi calitatea artistică a creației- 3 p.
* respectarea tematicii anunțate – 2 p.
* alegerea unui titlu sugestiv – 1 p.

 Un coordonator nu poate avea mai mult de 3 elevi înscriși în concurs.

 Juriul, format din 5 membri, va acorda următoarele premii:

* Marele premiu
* Premiile I, II, III
* Menţiunea 1 și 2

 Participanţii vor trimite **Fişa de înscriere** completată în format doc. (vezi **Anexa 2**) și **lucrarea scanată** până în data 31 mai 2018 pe adresa de mail a coordonatorului de secțiune prof. Viorelia Sabău (daniela20p@yahoo.com).

 Coordonatorii elevilor care câştigă **Marele premiu** la fiecare secţiune vor beneficia de **un curs gratuit de formare, la alegere din oferta CCD Cluj**. Lucrările premiate vor fi incluse în volumul proiectului sub semnătura elevului şi a coordonatorului. Toţi elevii vor primi diplomă de participare (prin email), iar profesorii/bibliotecarii coordonatori - adeverinţe de participare.

* 1. **Secţiunea 2: Concurs de lectură şi de creaţie pentru elevii de gimnaziu**

**Coordonator secțiune: prof. Amalia Barbă**

 Sunt propuse spre lectură, la alegere, orice texte din literatura română sau universală care promovează o valoare esențială pentru ființa umană (de exemplu, fericire, prietenie, altruism, sacrificiu etc.) și care, evident, sunt citite *de plăcere*.

**Subsecțiunea 2.1: *Să ne punem în „papucii” scriitorului***

 **Cerinţă**: scrieţi, individual, **un text narativ** (în format doc.) de 250-300 de cuvinte în care să continuaţi un text literar care promovează o valoare esențială pentru ființa umană (de exemplu, fericire, prietenie, altruism, sacrificiu etc.) sau imaginaţi-vă o altă întâmplare (în „spiritul” cărţii) în care să apară cel puţin protagonistul și care să pună în lumină o valoare esențială pentru ființa umană (de exemplu, fericire, prietenie, altruism, sacrificiu etc.).

Criterii de jurizare:

* construirea unei naraţiuni adecvate tematicii propuse – 3p
* includerea protagonistului în naraţiune – 3p
* originalitatea textului şi a limbajului – 2p
* corectitudinea exprimării – 1,5p
* încadrarea în limita de spaţiu – 0,5p

**Subsecțiunea 2.2*: Să ne punem în „papucii” reporterului***

**Cerinţă**: realizaţi **un interviu** (scris în format doc.) luat personajului principal din textul citit. Acesta va conţine minim 5 întrebări şi 5 răspunsuri (250-300 de cuvinte); răspunsurile pot include şi replici ale personajului, şi explicaţii „în numele” personajului, dar respectând „adevărul” textului.

Criterii de jurizare:

* construirea adecvată a interviului (precizări: cine ia interviul, când, unde, de ce) – 3p
* respectarea „adevărului” textului – 3p
* originalitatea întrebărilor şi a limbajului – 2p
* corectitudinea exprimării – 1,5p
* încadrarea în limita de spaţiu – 0,5p

 Lucrările (Microsoft Word doc., format A4, cu margini de 1', la distanţă de 1.15, Times New Roman 12, cu diacritice) vor avea obligatoriu pe prima pagină (partea dreaptă, sus) numele şi prenumele elevului, clasa, profesorul/bibliotecarul coordonator şi şcoala de provenienţă. Titlul va fi scris cu majuscule (14 Bold), centrat. Paginile nu vor fi numerotate şi nu se vor insera note de subsol. Autorii îşi asumă responsabilitatea privind originalitatea lucrării şi respectarea drepturilor de proprietate intelectuală. Lucrările care nu respectă cerinţele date nu vor fi luate în considerare.

 Un elev poate participa la ambele subsecţiuni.

 Un coordonator poate înscrie maxim trei lucrări la acestă secţiune.

 Juriul, format din 5 membri, va acorda următoarele premii:

* Marele premiu
* Premiile I, II, III
* Menţiunea 1 și 2

 Participanţii trebuie să completeze în format doc. **Fişa de înscriere** (vezi **Anexa 3**) și să o trimită împreună cu **Lucrarea** până în data 31.05.2018 coordonatorului de secțiune pe mail la adresa amalia\_barba\_diana@yahoo.com (prof. Amalia Barbă).

 Coordonatorii elevilor care câştigă **Marele premiu** la fiecare secţiune vor beneficia de **un curs gratuit de formare, la alegere din oferta CCD Cluj**. Lucrările premiate vor fi incluse în volumul proiectului sub semnătura elevului şi a coordonatorului. Toţi elevii vor primi diplomă de participare (prin email), iar profesorii/bibliotecarii coordonatori - adeverinţe de participare.

* 1. **Secţiunea 3: Concurs de creaţie literară pentru elevii de liceu**

**Coordonator secțiune, prof. dr. Iulia Pop**

 **Cerinţă**: Realizaţi un text cu titlul **„100 de rânduri despre...”** - eseu despre valorile morale ale românilor în cei 100 de ani de la Marea Unire, în care să prezentați importanța unei valori morale de-a lungul istoriei (de exemplu: patriotism, generozitate, onoare, cavalerism, curaj, eroism etc.). Nefiind un eseu structurat, vă recomandăm să exersaţi pentru plăcerea scris-cititului, onestitatea şi inventivitatea fiind de mare valoare.

Criterii de jurizare:

* Originalitatea tratării temei - 3p
* Alegerea unor exemple/situaţii elocvente pentru dezvolatrea valorii alese - 3p
* Coerenţa şi unitatea întregului - 2p
* Respectarea convenţiilor de redactare în acord cu tema şi registrul stilistic ales - 2p

**Lucrările** (Microsoft Word doc., format A4, cu margini de 1', la distanţă de 1.15, Times New Roman 12, cu diacritice) vor avea obligatoriu **100 de rânduri scrise** (textul propriu-zis), iar pe prima pagină se vor trece numele şi prenumele elevului, clasa, profesorul/bibliotecarul coordonator şi şcoala de provenienţă. Titlul va fi scris cu majuscule (14 Bold), centrat. Paginile nu vor fi numerotate şi nu se vor insera note de subsol. Bibliografia se trece la sfârșitul lucrării conform regulilor academice în vigoare. Autorii îşi asumă responsabilitatea privind originalitatea lucrării şi respectarea drepturilor de proprietate intelectuală. Lucrările care nu respectă cerinţele date nu vor fi luate în considerare.

 Un coordonator poate înscrie maxim trei lucrări la acestă secţiune.

 Juriul, format din 5 membri, va acorda următoarele premii:

* Marele premiu
* Premiile I, II, III
* Menţiunea 1 și 2

Participanţii trebuie să completeze în format doc. **Fişa de înscriere** (vezi **Anexa 4**) și să o timită împreună cu **Lucrarea** până în data 31 mai 2018 pe mail la adresa ivpop1971@yahoo.com (prof. dr. Iulia Pop).

Coordonatorii elevilor care câştigă **Marele premiu** la fiecare secţiune vor beneficia de **un curs gratuit de formare, la alegere din oferta CCD Cluj**. Lucrările premiate vor fi incluse în volumul proiectului sub semnătura elevului şi a coordonatorului. Toţi elevii vor primi diplomă de participare (prin email), iar profesorii/bibliotecarii coordonatori - adeverinţe de participare.

1. **Secțiunea cadre didactice**

**Simpozion național pentru cadre didactice/bibliotecari**

 **Coordonatori simpozion: dir., prof. Simona Dobrescu, dir. adj., prof. Lili Ciocan**

 Simpozionul național cu participare indirectă (online) ***Importanţa stimulării interesului pentru lectura de plăcere la elevi*** se adresează tuturor celor care doresc să împărtășească idei/exemple de bune practici privind stimularea interesului elevilor pentru lectura de plăcere. Cadrele didactice de orice disciplină/bibliotecarii ce coordonează sau nu elevi la una dintre secțiunile concursului, se pot înscrie cu lucrare la secțiunile Simpozionului. Lucrările prezentate trebuie să vizeze aspecte cu un grad de interes ridicat din tematica propusă dezbaterii, să aibă caracter de originalitate, noutate şi aplicabilitate în activitatea didactică. Acestea vor apărea într-un volum ***Lectura de plăcere de la teorie la exemple de bune practici*** care se va publica în format electronic (CD cu ISSN), dar și pe [www.ccdcluj.ro](http://www.ccdcluj.ro). Toți participanții la simpozion vor primi pe mail diplome de participare și volumul în format electronic. În plus, CCD Cluj oferă și adeverinţă de formare cu durata de 5 ore cadrelor didactice/bibliotecarilor ce coordonează elevi care participă la acest festival-concurs și care trimit și lucrare la simpozion.

Secțiuni simpozion:

**A. Lectura de plăcere încotro?** (rolul formativ al lecturii de plăcere și importanțastrategiilor didactice inovative în acest sens).

**B. Importanța stimulării lecturii de plăcere în rândul elevilor (**exemple de bune practici-proiecte, parteneriate).

Cerințe de redactare:

* lucrările (Microsoft Word doc., format A4, cu margini de 1', la distanţă de 1.15, Times New Roman 12, cu diacritice) vor avea 3-4 pagini;
* titlul va fi scris cu majuscule (14 Bold), centrat, iar la un rând (aliniere de dreapta) se trec numele autorului / autorilor, unitatea de învăţământ, localitatea;
* paginile nu vor fi numerotate;
* bibliografia se trece la sfârșitul lucrării conform regulilor academice în vigoare;
* proiectele/parteneriatele pentru secțiunea B a simpozionului se vor trimite în formă narativă;
* email-urile vor fi denumite ***Lucrare simpozion lectura de plăcere***.

 Autorii îşi asumă responsabilitatea privind originalitatea lucrării şi respectarea drepturilor de proprietate intelectuală. Lucrările care nu respectă cerinţele date nu vor fi luate în considerare.

**Lucrările** pentru Simpozion împreună cu **Fișa de înscriere** (vezi **Anexa 5-Regulament concurs**) se trimit în perioada 1 martie – 31 mai 2018 pe adresa de email: lili.ciocan@yahoo.com (dir. adj., prof. Lili Ciocan).

1. **Calendarul activităţilor**
* Pregătirea proiectului: decembrie 2017 - ianuarie 2018
* Lansarea proiectului: februarie 2018
* Simpozionul național ***Importanţa stimulării interesului pentru lectura de plăcere la elevi***: 1 martie – 31 mai 2018
* Înscrierea elevilor la toate secţiunile şi trimiterea lucrărilor prin email: 1 martie -31 mai 2018
* Jurizarea lucrărilor şi anunţarea câştigătorilor: 1-12 iunie 2018
* Elaborarea și lansarea publicaţiei proiectului ***Lectura de plăcere de la teorie la exemple de bune practici***: iunie-octombrie 2018
* Raport final de analiză: octombrie 2018
1. **Premii**

 **Pentru elevi**: la fiecare secţiune se vor acorda **Marele premiu, Premiile I, II, II** şi câte **două menţiuni,** constând în diplome.

 **Pentru cadre didactice/bibliotecari**: coordonatorii elevilor care au câştigat **Marele premiu** la fiecare secţiune se vor putea înscrie gratuit la un curs de formare din oferta CCD Cluj.

Toţi elevii vor primi diplome de participare.

Toţi coordonatorii vor primi diplome.

Toate lucrările premiate vor fi cuprinse în volumul cu ISSN ***Lectura de plăcere de la teorie la exemple de bune practici*** și se vor publica și pe site-ul CCD Cluj, sub semnătura elevului şi a profesorului/bibliotecarului coordonator.

1. **Persoane de contact:**

prof. Pompilia Herman: pompiliaherman@yahoo.com

prof. Mihaela Turcu: mihaela\_rares@yahoo.it

1. **Precizări finale:**

Coordonatorii sunt rugați să respecte perioada de înscriere.

Nu se acceptă înscrieri sau trimiterea lucrărilor după data limită.

Fișele de înscriere să fie completate în format word doc. pentru a nu exista erori la întocmirea bazei de date.

Pentru lămuriri suplimentare vă rugăm să utilizați adresa de e-mail a coordonatorilor.